Atik Ismail
Atik Ismail (s. 5. tammikuuta 1957 Helsinki) on entinen suomalainen jalkapalloilija, jalkapallovalmentaja ja käsipalloilija. Etniseltä taustaltaan Ismail on Suomen tataari. Hänen sukunsa tuli Suomeen 1800-luvun loppupuolella Moskovan eteläpuolelta.
Aktiiviurallaan (1975–1987) hän pelasi Suomessa Helsingin Jalkapalloklubissa, Kiffenissä ja Kuopion Pallotovereissa. Yhteensä hän pelasi SM-sarjassa 201 ottelua, joissa teki 112 maalia. Tämän lisäksi hän pelasi Turkissa, Belgiassa ja Ruotsissa. Tärkeimmän maalinsa hän teki vuonna 1982, kun HJK voitti Liverpoolin Euroopan Cupin toisella kierroksella maalein 1–0.
Ismail oli mukana voittamassa alle 18-vuotiaiden EM-hopeaa vuonna 1975, Suomen hävitessä loppuottelussa Englannille jatkoajalla.[1]
Hän pelasi Suomen jalkapallomaajoukkueessa 26 ottelua, joissa teki seitsemän maalia. Uransa ensimmäisessä maaottelussa Ismail teki Kreikkaa vastaan kaksi maalia.
Hänen kaksosveljensä Adil pelasi myös HJK:ssa, vasempana laitapuolustajana.[2] Atik on veljeään tunnin verran vanhempi. Luonteeltaan heidän kerrotaan olevan täysin päinvastaisia - Atik on impulsiivinen ja Adil rauhallinen. Veljekset juhlistivat yhteistä 50-vuotistaan 5. tammikuuta 2007 jalkapallon merkeissä.[3]
Vuosina 1995–1997 Ismail valmensi jalkapallossa Kuopion Palloseuraa, vuonna 1999 Zulimaneja, vuonna 2000 Kingsiä ja vuosina 2001–2002 Kiffeniä. Tämän jälkeen Ismail valmensi ensin SC KuFu-98:n B-junioreita ja sen jälkeen Kingsin B-junioreita.[4]
Vuosina 2008–2009 Ismail toimi iisalmelaisen PK-37:n edustusjoukkueen päävalmentajana Kakkosessa.[5] Hän on ollut myöhemminkin mukana seuran toiminnassa valmentaen eri ikäkausijoukkueiden pelaajia.[6] Kaudella 2010 hän toimi Jämsänkosken Ilveksen päävalmentajana Kolmosessa.[7]
Aktiiviuransa aikana ja sen jälkeen Ismail kärsi vakavista päihdeongelmista, mutta on sittemmin raitistunut täydellisesti ja muun muassa kirjoittanut runoja. Syksyllä 2005 Ismail teki Vilimit-tapahtumaan kollaasinäyttelyn Kuivia kavereita, kosteita kuvia ja jatkoi toisella, AK! (tataarin kieltä) -taidenäyttelyllä, joka oli esillä keväällä 2006 Kuopion kaupungin kirjastokahvilassa. Jämsänkoskella 17.–22.7.2006 järjestetyssä Virtaa Koskella -tapahtumassa nähtiin Atik Ismailin pienoismonologi Body and Soul sekä kollaasinäyttely Virtaa Pukukopissa.
Ismail oli vuonna 1999 Euroopan parlamentin vaaleissa vihreiden ehdokkaana. Hän pyrki Euroopan parlamentin jäseneksi vuoden 2009 vaaleissa vasemmistoliiton listoilta. Ismail sai 5 910 ääntä.[8] Vuonna 2014 hän nousi varaedustajan paikalta Kuopion kaupunginvaltuustoon vasemmistoliiton Heidi Komulaisen jätettyä poliittiset luottamustoimensa.[9]
Hän on myös kommentoinut jalkapallolähetyksiä televisiossa ja on toiminut vuodesta 1990 sosiaali- ja terveysalalla, valmistuen lähihoitajaksi 1995.
Ismail palaa vielä satunnaisesti pelikentille pääosin kirjailijoista kootun FC Kynän riveissä. Keväällä 2006 hän esiintyi myös nörteistä kootun jalkapallojoukkueen valmentajana Subtv:n televisiosarjassa FC Nörtit.
Ismailin kaksospojat Ali ja Pele Koljonen ovat molemmat Veikkausliigassa pelanneita jalkapalloilijoita.
Ismailin kirja Klubin Kundit – 20 vuotta koukussa (kustantaja Lamplite), julkistettiin 3. elokuuta 2006 Olympiastadionilla. Tammi julkaisi syksyllä 2007 Marko Leinon ja Atik Ismailin kirjoittaman romaanin Isältä pojille. Lisäksi Ismail on kirjoittanut Pekka Peekoon, joka kertoo iisalmelaisen jalkapalloseuran nuoresta kasvatista ja hänen unelmistaan. Ismail on kirjoittanut yhdessä Henna Kauppisen kanssa Työterapinen Ry historiikin.
Ismaililla oli myös tekeillä rap-henkinen single-cd (Hat trick Show), mutta levy jäi julkaisematta.
Ismail kirjoittaa kolumneja Iisalmen Sanomiin sekä kuopiolaiseen paikallislehteen Viikkosavoon.
Atik Ismail avioitui Elina Itkosen kanssa 2003.
Marraskuussa 2013 Ismail julkaisi kirjan Mestaruussarjan maestrot 1960–1989, jossa esitellään yli sata suomalaispelaajaa. Julkaisun kustannukset katettiin pääasiassa yhteisörahoituksella.[10][11]
Nuorten EM-hopea 1975 (U-18) Vuoden pelaaja 1978 (Urheilutoimittajien valitsema) Suomen mestaruus 1978, 1981 SM-sarjan paras maalintekijä 1978, 1979 ja 1982 Suomen Cup 1981, 1984 Suomalaisen jalkapalloilun Hall of Fame 2007 Helsingin Jalkapalloklubin Hall of Fame
Citation error, replace with{{cite book| title = Runoni on pilkku| location = Kuopio| publisher = omakustanne| year = 1994| id = ISBN 952-90-5940-X}} Citation error, replace with{{cite book| title = Pomputtaja-Palle| location = Kuopio| publisher = omakustanne| year = 1995| version = Kuvittaja: Eija Vähälä| id = ISBN 952-90-6875-1}} Citation error, replace with{{cite book| title = Ilmiö nimeltä Ismail: Elämäntilitys| location = Huhmari| publisher = Karprint| year = 1997| id = ISBN 952-9748-24-8}} Citation error, replace with{{cite book| title = Tuuletus ; Ilon synty| location = Kuopio| publisher = Kuopion kaupunki| year = 1999| id = ISBN 951-842-203-6}} Citation error, replace with{{cite book| title = Klubin kundit: 20 vuotta koukussa| location = Helsinki| publisher = Lamplite| year = 2006| id = ISBN 978-952-99723-0-2}} Citation error, replace with{{cite book| author = & Leino, Marko| title = Isiltä pojille| location = Helsinki| publisher = Tammi| year = 2007| id = ISBN 978-951-31-4031-1}} Citation error, replace with{{cite book| title = Cisse: Pieni kunnianosoitus| location = Helsinki| publisher = Lamplite| year = 2008| id = ISBN 978-952-99723-6-4}} Citation error, replace with{{cite book| author = & Kauppinen, Henna| title = Yhteistä työtä: Kertomuksia Työterapisesta yhdistyksestä 1979–2008| location = Kuopio| publisher = Työterapinen yhdistys| year = 2009}} Citation error, replace with{{cite book| title = Pekka Peekoo| location = Iisalmi| publisher = Pallo-Kerho 37| year = 2010| version = Kuvitus: Jupu Kallio. Valokuvat: Kai Jäderholm| id = ISBN 978-952-5828-13-9}} Citation error, replace with{{cite book| title = Mestaruussarjan maestrot 1960–1989| location = Kuopio| publisher = omakustanne| year = 2013| id = ISBN 978-952-93-2864-2}} Citation error, replace with{{cite book| title = Ammattina jalkapallo: Suomalaisfutaajat maailmalla 1952–2014| location = Helsinki| publisher = Minerva| year = 2015| id = ISBN 978-952-312-094-5}} Citation error, replace with{{cite book| title = Atik Ismail Pelimies – omaelämäkerta| location = Helsinki| publisher = Minerva| year = 2016| id = ISBN 978-952-312-395-3}}
Citation error, replace with{{cite book| author = Vuorinen, Juha & Kasila, Markku| title = Pelimiehet. Suomen jalkapallon pelaajatilastot 1930–2006| publisher = Suomen urheilumuseosäätiö| year = 2007| id = ISBN 978-952-99075-9-5| page = 99}}
Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Suomalaiset jalkapallovalmentajat Luokka:Suomalaiset kirjailijat Luokka:Suomalaiset kolumnistit Luokka:Kuopion kaupunginvaltuutetut Luokka:Vasemmistoliittolaiset poliitikot Luokka:Vuonna 1957 syntyneet Luokka:Suomen tataarit Luokka:Elävät henkilöt Luokka:Seulonnan keskeiset artikkelit